




LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2005 M. LIEPOS 1 D. ĮSAKYMO NR. D1-338 „DĖL STATYBOS TECHNINIO REGLAMENTO STR 2.02.09:2005 „VIENBUČIAI IR DVIBUČIAI GYVENAMIEJI PASTATAI“ PATVIRTINIMO“ PAKEITIMO

2015 m. lapkričio 4 d. Nr. D1- 800
Vilnius


. P a k e i č i u statybos techninį reglamentą STR 2.02.09:2005 „Vienbučiai ir dvibučiai gyvenamieji pastatai“, patvirtintą Lietuvos Respublikos aplinkos ministro 2005 m. liepos 1 d. įsakymu Nr. D1-338 „Dėl statybos techninio reglamento STR 2.02.09:2005 „Vienbučiai ir dvibučiai gyvenamieji pastatai“ patvirtinimo“:
. pakeičiu 9.1 punktą ir jį išdėstau taip:
„. maksimalus sklypo užstatymo tankis - nustatomas pagal 9 priedą;“;
. pakeičiu 9 priedo 1 punktą ir jį išdėstau taip:
„. Maksimalūs sklypo užstatymo tankio dydžiai nustatyti lentelėje. Kai žemės ūkio paskirties žemės sklype, išskyrus ūkininko sodyboje, žemės naudotojui priklausančiais gyvenamaisiais pastatais ir jų priklausiniais užstatyti plotai nesuformuoti atskirais sklypais, maksimalus sklypo užstatymo tankis skaičiuojamas pagal Nekilnojamojo turto kadastro duomenis faktiniam užstatytos teritorijos naudmenų plotui (pastatų, kiemų, aikštelių užimtai žemei ir kitai tiesioginiam statinių eksploatavimui naudojamai žemei). Žemės ūkio paskirties sklype ūkininko sodyboje Namo užimamas žemės plotas neturi viršyti 1000 m2, o bendras užstatymo tankis 50 %. Užstatymo tankio žemės ūkio paskirties žemės sklype, išskyrus ūkininko sodyboje, skaičiavimas nurodytas Lietuvos Respublikos teritorijų planavimo įstatymo 20 straipsnio 5 dalyje. Maksimalus sklypo užstatymo intensyvumas yra 0,4, o vienbučio blokuoto užstatymo tipo, kai namai statomi atskiruose sklypuose – 0,8; išskyrus atvejus, kai teritorijų planavimo dokumentuose užstatymo intensyvumas nustatytas mažesnis.

Maksimalūs sklypo užstatymo tankio dydžiai

Sklypo plotas, m2	Maksimalus sklypo užstatymo tankis UT, %
iki 400	40
400	40
600	35
900	30
1500	25
2500	20
10000	15
daugiau kaip 10000	*


* Sklypuose, didesniuose kaip 10000 m2, maksimalus sklypo užstatymo tankis nustatomas pagal formulę: UT = , %, kur F – sklypo plotas, m2.
. Pastabos:
. nuo 400 m2 iki 10000 m2 sklypuose tarpinės maksimalaus sklypo užstatymo tankio reikšmės nustatomos interpoliacijos būdu;
. saugomų teritorijų apsaugos reglamentuose gali būti nustatomi mažesni negu nurodyti šiame priede maksimalūs sklypo užstatymo tankio ir intensyvumo dydžiai sklype;
. sklypo užstatymo tankis ir intensyvumas gali būti didinamas miestų centruose (jei nustatyti teritorijų planavimo dokumentuose) ar istorinio užstatymo aplinkoje pagal istorinių ir natūrinių tyrimų duomenis atkuriant vertingą urbanistinę struktūrą arba baigiant formuoti užstatymo erdvines struktūras, jeigu 1 punkte nurodyti rodikliai neleidžia suformuoti aplinkinio užstatymo charakteristikų atitinkančios išbaigtos užstatymo erdvines struktūros.“;
. pakeičiu 9 priedo 3 punktą ir jį išdėstau taip:
„. Formuojant naujus, pertvarkant esamus žemės sklypus ar keičiant žemės naudojimo būdą į vienbučių ir dvibučių gyvenamųjų pastatų teritorijų žemės naudojimo būdą, Namui skirtas žemės sklypas negali būti mažesnis kaip 400 m2, o vienbučio blokuoto užstatymo tipo Namui skirtas sklypas (ar jo dalis) – ne mažesnis kaip 200 m2.“.
. N u s t a t a u, kad šis įsakymas įsigalioja 2016 m. sausio 1 d.



Aplinkos ministras	Kęstutis Trečiokas

